Cornelia Agatha

Cornelia Agatha Ḍahlia Maramis (lahèr è tangghâl 11 Jânuwari 1973) panèka sala sèttong artis, moḍel, pangacara, bân aktivis ḍâri Inḍonèsia.[2] Cornelia Agatha èkennal, è antarana, polana peranna dhâddhi Sarah è sinetron Si Ḍoel Anak Sekolahan. Tangghâl 22 Ḍèsèmber 2021, Cornelia Agatha èresmiaghi dhâddhi Katowa Komisi Nasional Perlinḍungan Anak Provinsi Jakarta.

 Kaoḍi'ân Awwâl bân penḍiḍighân 
Cornelia Agatha Ḍahlia panèka ana' sè sarèyang ḍâri tello' pottrana Ḍave Maramis, katoronan Bâlândhâ-Manado sè alako dhâddhi karyawan perusahaan produksi bân mantan karyawan stasiun televisi swasta, bân Erry Yuḍha Asri ḍâri Sorakarta. Cornelia Agatha panèka orèng Kristen Protestan.

Bakat akting Cornelia Agatha ampon èasah molaè ghi' kellas lema' SD. E bâkto ghi' ngoḍâ, Cornelia Agatha segghut tampèl è aḍâ'na kamera.

Cornelia Agatha asakola e SMP Ḍewi Sartika è Jakarta tor SMA Ḍewi Sartika è Jakarta. Cornelia Agatha ajhâr è Fakultas Seni Rupa bân Ḍesain è Institut Seni Jakarta. Cornelia Agatha ollè ghellâr S-1 Hukum è taon 2018 bân Magister Hukum è taon 2023, kaḍuwâ'na dâri Fakultas Hukum, Universitas Kristen Inḍonèsia.

 Kalakoan 
Cornelia Agatha molaè alako dhâddhi moḍel lèbât kompetisi cover girl sè èlaksana'aghi bân majalah remaja Moḍe.

Cornelia Agatha maso' ḍâ' dhunnya akting bâkto ghi' kellas sèttong SMP taon 1987, abintangi film Lupus: Tangkaplah Ḍaku, Kau Kujitak perḍana aktingnga. Saellana jâriya abintangi è film kaḍuwâ'na, Elegi Buat Nana, è taon 1988. Tello taon saterrossa, è taon 1991, Cornelia Agatha èbintangi è film Rini Tomboy. Penampilanna è filem panèka adhâddhiyâghi nominasi Aktris Terbaik è Festival Film Inḍonèsia taon 1992.

 Sombher